LV Eiropas Savienības Oficiālais Vēstnesis C 173/20

PAZIŅOJUMS PAR PIETEIKUMU, LAI SAŅEMTU ŠĶIDRO UN GĀZVEIDA OGĻŪDEŅRAŽU MEKLĒŠANAS ATĻAUJU AR NOSAUKUMU PETRALIA SOPRANA

ITĀLIJAS REPUBLIKA – SICĪLIJAS REĢIONS

RŪPNIECĪBAS REĢIONĀLAIS ĢENERĀLDIREKTORĀTS

KALNRŪPNIECĪBAS REĢIONĀLĀ ADMINISTRĀCIJA – OGĻŪDEŅRAŽU UN ĢEOTERMIJAS REĢIONĀLAIS BIROJS (U.R.I.G.)

2009/C 173/10

Sabiedrība EniMed – Eni Mediterranea Idrocarburi S.p.A. ar juridisko adresi Gela (CL) Strada Statale 117 bis – Contrada Ponte Olivo (cap 93012) – C.F. 12300000150, 2008. gada 9. aprīlī iesniedza pieteikumu Rūpniecības ģenerāldirektoram, kura adrese ir Via Ugo La Malfa no 87/89, c.a.p. 90146 Palermo un kurš ir kompetentā persona kalnrūpniecības atļauju izsniegšanā Sicīlijas reģiona teritorijā, lai saskaņā ar 2000. gada 3. jūlija Sicīlijas reģiona likumu Nr. 14 par Direktīvas 94/22/EK transponēšanu un piemērošanu saņemtu šķidro un gāzveida ogļūdeņražu meklēšanas atļauju ar nosaukumu “Petralia Soprana” apgabalā, kas aptver 72 750 ha (727,50 km2) un atrodas Sicīlijas centrālajā-ziemeļu daļā Palermo, Kaltanisetas (Caltanissetta) un Ennas (Enna) provinču teritorijā. Minētais apgabals rietumos robežojas ar atļaujas “Casteltermini” apgabalu (EniMed 100 %), ziemeļrietumos ar atļaujas “Montemaggiore Belsito” apgabalu un citos virzienos ar apgabaliem, uz kuriem neattiecas atļaujas.

Palermo provinces attiecīgās pašvaldības ir Alimena, Blufi, Bompietro, Caltavuturo, Castellana Sicula, Gangi, Geraci Siculo, Petralia Soprana, Petralia Sottana un Polizzi Generosa. Kaltanisetas provinces attiecīgās pašvaldības ir Caltanissetta, Resuttano un S. Caterina Villarmosa. Ennas provinces attiecīgās pašvaldības ir Calascibetta, Enna, Leonforte, Nicosia, Sperlinga un Villarosa.

Atļaujas pieteikums attiecas uz zonu, kuras perimetru veido nepārtraukta līnija, kas savieno punktus A, B, C, D, E, F, G, H un I, kuru atrašanās vieta noteikta šādi:

A. punkts, kas atbilst valsts automaģistrāles (S.S.) Nr. 286, kura ved uz Geraci Siculo, 41. kilometra atzīmei;

B. trigonometriskais punkts, kas atrodas Monte Della Grassa1 122 m augstumā, uz ziemeļaustrumiem no apdzīvotās vietas Gangi;

C. punkts, kas atrodas ēkas ziemeļrietumu stūrī 409 m augstumā netālu no valsts automaģistrāles Nr. 121 apdzīvotā vietā Contrada S. Benedetto;

D. trigonometriskais punkts, kas atrodas Monte Delle rocche 832 m augstumā, uz dienvidrietumiem no apdzīvotās vietas S. Caterina di Villarmosa. Šis punkts atbilst atļaujas “Casteltermini” punktam “E”;

E. punkts, kas atbilst ceļa uz Resuttano 3. kilometra atzīmei, uz dienvidiem no Cozzo Campanella. Šis punkts atbilst atļaujas “Casteltermini” punktam “D”;

F. punkts, kas atrodas Case Tedesco ēkas ziemeļaustrumu stūrī 616 m augstumā Contrada Cannatello. Šis punkts atbilst atļaujas “Casteltermini” punktam “C”;

G. punkts, kas atrodas ēkas dienvidu stūrī 680 m augstumā Contrada S. Filippo dienvidrietumos no apdzīvotās vietas Alimena. Šis punkts atbilst atļaujas “Casteltermini” punktam “B”;

H. punkts, kas atrodas ēkas stūrī 697 m augstumā starp Contrada Mangiante un Contrada Scorsone. Šis punkts atbilst atļaujas “Casteltermini” punktam “A”;

I. trigonometriskais punkts, kas atrodas Monte Piombino 947 m augstumā, uz dienvidaustrumiem no apdzīvotās vietas Caltavuturo.

Ģeogrāfiskās koordinātas

Punkts Ziemeļu platums Austrumu garums (M. Mario) A 37°49′28,61″ 01°42′06,78″ B 37°49′22,20″ 01°50′51,64″ C 37°36′09,84″ 01°53′17,04″ D 37°35′02″ 01°33′37″ E 37°40′11,42″ 01°33′18,84″ F 37°40′10″ 01°38′02″ G 37°41′09″ 01°38′32″ H 37°45′56,98″ 01°25′27,58″ I 37°47′34″ 01°28′26″

Atļaujas pieteikumu attiecībā uz šo apgabalu ieinteresētās personas var iesniegt 90 dienu laikā pēc šā paziņojuma publicēšanas Eiropas Savienības Oficiālajā Vēstnesī. Pēc minētā termiņa beigām iesniegtos pieteikumus neizskatīs. Dekrētu, ar kuru piešķir izpētes atļauju, pieņems sešu mēnešu laikā pēc tam, kad būs beidzies termiņš, kurā konkurējošie uzņēmumi var iesniegt pieteikumus. Saskaņā ar Direktīvas 94/22EK 5. panta 1. punkta noteikumiem paziņojam arī, ka kritēriji, uz kuru pamata izsniegs izpētes atļaujas, ieguves atļaujas un ekspluatācijas atļaujas, jau ir publicēti Eiropas Kopienas Oficiālajā Vēstnesī 1998. gada 19. decembra numurā C 396 ar atsauci uz Itālijas Republikas prezidenta 1996. gada 25. novembra dekrētu Nr. 625 (publicēts 1996. gada 14. decembrī Itālijas Republikas Oficiālajā Vēstnesī (Gazzetta Ufficiale della Repubblica Italiana) Nr. 293) par minētās direktīvas transponēšanu Itālijas tiesību aktos un piemērošanu, un ir sīkāk izklāstīti iepriekš minētajā Sicīlijas reģiona 2000. gada 3. jūlija likumā Nr. 14, kuru publicēja 2000. gada 7. jūlijā Sicīlijas reģiona Oficiālajā Vēstnesī (Gazzetta Ufficiale della Regione Siciliana) Nr. 32.

Šīs darbības veikšanas vai pārtraukšanas prasības un nosacījumi, kas noteikti ar iepriekšminēto Sicīlijas reģiona 2000. gada 3. jūlija likumu Nr. 14 un ar Rūpniecības ģenerāldirektora (Assessore per l’Industria) 2003. gada 14. novembra Dekrētu Nr. 91 un 2004. gada 20. oktobra Dekrētu Nr. 88 pieņemtajām standarta specifikācijām (Disciplinare Tipo), attiecīgi publicēti Sicīlijas reģiona Oficiālajā Vēstnesī 2003. gada 14. novembra 49. numura I daļā un 2004. gada 5. novembra 46. numura I daļā.

Pieteikuma dokumentācija jāiesniedz Ogļūdeņražu un ģeotermijas reģionālajā birojā, Kalnrūpniecības reģionālajai administrācijai (Ufficio Regionale per gli Idrocarburi e la Geotermia, Corpo Regionale delle Miniere) adresē Via Ugo La Malfa no 101 c.a.p. 90146 Palermo, lai tā nonāktu interesentu rīcībā.